Document ID: 32010R0515

KOMISIJAS REGULA (ES) Nr. 515/2010
(2010. gada 15. jūnijs),
ar ko groza Regulu (EK) Nr. 1137/2007 attiecībā uz barības piedevas Bacillus subtilis (O35) izmantošanu barībā, kura satur lazalocīdnātriju, maduramicīnamoniju, monenzīnnātriju, narazīnu, salinomicīnnātriju un semduramicīnnātriju
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Regulā (EK) Nr. 1831/2003 noteikts, ka dzīvnieku barības piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība.
(2)
Regulā (EK) Nr. 1831/2003 ir paredzēta iespēja barības piedevas atļauju grozīt pēc atļaujas turētāja pieprasījuma un Eiropas Pārtikas nekaitīguma iestādes (“iestāde”) atzinuma saņemšanas.
(3)
Ar Komisijas 2007. gada 1. oktobra Regulu (EK) Nr. 1137/2007 par atļauju izmantot Bacillus subtilis (O35) kā dzīvnieku barības piedevu (2) atļāva desmit gadus mikroorganismu preparātu Bacillus subtilis DSM 17299 izmantot gaļas cāļiem.
(4)
Atļaujas turētājs iesniedza pieteikumu izdarīt grozījumus minētās piedevas atļaujā, lai šo piedevu varētu izmantot gaļas cāļu barībā, kas satur tādus kokcidiostatus kā lazalocīdnātrijs, maduramicīnamonijs, monenzīnnātrijs, narazīns, salinomicīnnātrijs un semduramicīnnātrijs. Atļaujas turētājs iesniedza attiecīgos datus, lai pamatotu savu pieprasījumu.
(5)
Iestāde 2010. gada 10. marta atzinumā secināja, ka piedeva Bacillus subtilis DSM 17299 ir savietojama ar lazalocīdnātriju, maduramicīnamoniju, monenzīnnātriju, narazīnu, salinomicīnnātriju un semduramicīnnātriju (3).
(6)
Regulas (EK) Nr. 1831/2003 5. pantā paredzētie nosacījumi ir izpildīti.
(7)
Tāpēc attiecīgi jāgroza Regula (EK) Nr. 1137/2007.
(8)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1137/2007 pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 15. jūnijā

Labels: 16
17
0
3
6